### | | | | --- | --- | | | | | --- | | **Byråd** 26. marts 2019 Sagsnr. 710-2019-1730 Dok.nr. 710-2019-61186 Sagsbehandler DPROTH | | 44.                 Tilsynsrapporter 4. kvartal 2018 vedrørende handicap og psykiatri fra Socialtilsynet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn |

###

**SAGENS INDHOLD**

Byrådet skal i denne sag tage stilling til de tilsyn, som
Socialtilsynet (ST) har udført med [adresse] (FR) og Botilbud
Handicap Hinnerup (BHI).

Konklusionerne fra tilsynene har været positive. ST har kun
i meget få tilfælde fundet anledning til at komme med anbefalinger, og ingen
steder har ST anvist udviklingspunkter. Begge tilbud er blevet regodkendt.

ST beslutter forud for hvert tilsyn, hvorvidt man vil
vurdere tilbuddet ud fra samtlige temaer, kriterier og indikatorer eller blot
nogle af disse. Bilaget ”Tilsynsbeskrivelse ST” beskriver hovedtrækkene i
tilsynsrapportens opbygning og terminologi.

I forhold til FR har ST i
år valgt at fokusere på temaerne:

·
1: Uddannelse og beskæftigelse

·
2: Selvstændighed og relationer

·
3: Målgruppe, metoder og resultater

·
4: Sundhed og trivsel. Kun indikator 7a.

I forhold til BHI har ST
i år valgt at fokusere på temaerne:

·
1: Uddannelse og beskæftigelse

·
2: Selvstændighed og relationer

·
3: Målgruppe, metoder og resultater. Kun indikator 3b og 3c.

·
5: Organisation og ledelse.

I forhold til ”Uddannelse og beskæftigelse” vurderer ST, at
FR, i det omfang det er relevant, støtter borgerne i at udnytte deres
potentiale i forhold til uddannelse og beskæftigelse. Da der er tale om et
ambulant behandlingstilbud er uddannelse og beskæftigelse kun sjældent et
relevant mål for borgerne.

I forhold til ”Målgruppe, metoder og resultater” finder ST,
at nogle af borgerne på BHI har forældede handleplaner. Desuden udtaler en
pårørende, at en af borgerne nogle gange føler sig overset og overladt til sig
selv, da vedkommende selv klarer mange ting i hverdagen.

På BHI vurderer ST i forhold til ”Organisation og ledelse”,
at langtidsfraværet har været forholdsvis højt.

Tilsynsrapporterne er vedlagt denne sag som bilag. De dele
af rapporten, der ikke er ført tilsyn med i år, er markeret med en
overstregning.

**VURDERING**

Social og Sundhed finder det positivt, at ST vurderer, at
begge tilbud er velfungerende og veldrevne.

Social og Sundhed har på baggrund af tilsynsrapporten
udarbejdet notatet ”Opfølgning på tilsynsbesøgene ST”. Notatet opsummerer dels
indholdet af tilsynsrapporten, herunder hvad der er lagt vægt på i deres
vurdering, og dels beskrivelsen af den opfølgning, som tilsynet har
afstedkommet.

ST har fundet, at nogle af borgerne på BHI har forældede
handleplaner. Det er korrekt, at nogle køberkommuner ikke har opdateret
handleplanerne. Der er indgået aftale med disse kommuner om midlertidigt at
forlænge handleplanerne og at fremrykke den planlagte revision af disse.

Social og Sundhed noterer med tilfredshed, at der er taget
hånd om den borger på BHI, som nogle gange har følt sig overset og overladt til
sig selv.

Social og Sundhed er enig i, at langtidsfraværet har været
for højt på BHI. Social og Sundhed konstaterer, at den indsats, der er iværksat
på tilbuddet, har nedbragt fraværet siden tilsynet blev gennemført. Det
forventes, at fraværet vil falde yderligere i de kommende måneder. I to
boenheder er fraværet dog steget efter, at tilsynet er gennemført. Baggrunden
for denne stigning er højt fravær hos enkelte medarbejdere af forskellige
årsager. Disse medarbejderes situationer er nu afklaret ved, at de enten er
fratrådt eller raskmeldt.

Social og Sundhed har sendt tilsynsrapporten i høring hos
Handicaprådet. Handicaprådets høringssvar af 17. februar 2019 vedlægges som
bilag.

Det fremgår af høringssvaret, at Handicaprådet efterspørger
et fritidstilbud, der kan understøtte arbejdet med de unge der er i
rusmiddelbehandling. Herudover opfordrer Handicaprådet til, at metoden MOVE,
der er et struktureret behandlingsforløb, implementeres i behandlingen af unges
misbrug.

Handicaprådet har ingen bemærkninger til tilsynsrapporten
vedrørende BHI.

Social og Sundhed kan til høringssvaret bemærke, at der
allerede findes en række fritidstilbud til unge. Ungdomsskolen [adresse] er et
fritidstilbud, som alle unge kan benytte sig af. For en del unge er der
herudover mulighed for at få bevilliget et fritidspas. [adresse] er en
støtteordning for sårbare børn og unge, der af økonomiske eller sociale årsager
har brug for kontingentstøtte i forbindelse med deltagelse i
foreningsaktiviteter. Støtten er maximalt 1.000 kr. pr. år. Slutteligt er der
for de unge, der er bevilliget en kontaktperson efter serviceloven, mulighed for
pædagogisk støtte til at deltage i fx fodbold eller fitness.

Vedrørende anvendelsen af metoden MOVE kan det oplyses, at
metoden vil kunne sammenlignes med U18 metoden. [adresse] har siden 1.
januar 2017 arbejdet med udgangspunkt i U18 for alle unge under 25 år, der har
et rusmiddelproblem. U18 er ligesom MOVE evidensbaseret, og de to metoder
ligner hinanden i både struktur og indhold. Socialstyrelsen anbefaler
anvendelsen af begge metoder. Det vil derfor ikke være hensigtsmæssigt også at
implementere MOVE som behandlingsmetode.

**ØKONOMI**

Ingen direkte økonomiske konsekvenser.

**INDDRAGELSE**

Tilsynsrapporterne og notatet ”Opfølgning på
tilsynsbesøgene ST” har været i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporterne fra
Socialtilsynet for Favrskov Rusmiddelcenter og Botilbud Handicap Hinnerup tages
til efterretning.

2.
At indsatserne i notatet ” Opfølgning
på tilsynsbesøgene ST” godkendes.

**BESLUTNING**

***Social- og Sundhedsudvalget, 5. marts 2019:***

Fraværende:Kirsten Schultz

Indstilles godkendt.

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport Botilbud Handicap Hinnerup | 710-2019-15784 |
| Tilsynsrapport Favrskov Rusmiddecenter 2018 | 710-2019-3982 |
| Tilsynsbeskrivelse ST | 710-2019-2742 |
| Opfølgning på tilsynsbesøgene ST | 710-2019-2743 |
| Høringssvar fra Handicaprådet | 710-2019-39281 |